stanford-oval/wikipedia huggingface dataset:
הרכבת התחתית של הונג קונג
תשתית > מרכזי בקרה

מערכת הרכבת התחתית של הונג קונג נשלטת באמצעות ארבעה מרכזי בקרה:
מרכז הבקרה צינג יי אחראי על הקווים: קוון טונג, ואנג ואן, קו האי, צואנג קוואן או, טונג צ'ונג וקו הרכבת המהירה לשדה התעופה;
מרכז הבקרה פו טאן אחראי על קו הרכבת המזרחית וקון מא און שאן;
מרכז הבקרה קאם טין אחראי על קו הרכבת המערבי;
מרכז הבקרה טואן מון אחראי על הרכבת הקלה.
תשתית > תחנות הרכבת התחתית

תחנות הרכבת התחתית תוכננו בצורה פונקציונלית, במטרה לאפשר הסעה מהירה של המונים רבים, וגישה מהירה אל הרכבות וכן יציאה מהירה מהן. אף שהדבר לא תוכנן בעת הקמת התחנות בראשית הקמת הרכבת, כיום כל התחנות מונגשות לנכים, ברכבות יש מקום ייעודי לכיסאות גלגלים, ובכל התחנות אבני ריצוף מיוחדות המיועדות לסמן מסלולים עבור עיוורים.
בשונה מקווי רכבת תחתית אחרים ברחבי העולם, במרבית קווי הרכבת התחתית של הונג קונג אין מתקני שירותים ציבוריים. התקנת שירותים בתחנות השונות נשקלה ונשללה בשל מורכבות התקנות מערכות הביוב בתחנות הקיימות. סירוב זה של הרכבת התחתית להתקין שירותים ציבוריים ספג ביקורת מצדה של המועצה המחוקקת של הונג קונג, ובעקבות לחץ זה הוחלט ששירותים ציבוריים יותקנו בקווי הרכבת העתידיים.
על מנת להגביר את הבטיחות בתחנות בכל התחנות החדשות הותקנו דלתות זכוכית המפרידות בין הנוסעים לבין המסילות. כמו כן ישנה תוכנית רב שנתית במסגרתה מותקנות דלתות דומות בכל תחנות הרכבת.
הרחבת קווי הרכבת התחתית

חברת הרכבת התחתית הציעה לממשלת הונג קונג מספר תוכניות להרחבת מערכת הרכבות, והן בשלבי אישור שונים. שילוב חברת הרכבת התחתית עם קו קאולון-קנטון איפשר הרחבת מערכת הרכבות תוך שימוש בקווים אלה.
כמו כן ישנן תוכניות להאריך את קו קוון טונג לאזור גני ואמפואה, וכן הוצע להקים את קו האי המערבי וקו האי הדרומי בשנת 2003. תוכניות אלה אושרו על ידי ממשלת הונג קונג, לאחר מספר תיקונים, ב-30 ביוני 2005. במסגרת תוכניות אלה הוארך קו האי עד קנדי טאון וכן נבנה קו מאדמירליטי לאפ לאי צ'או. עבודות הבנייה על קו האי המערבי החלו ב-10 באוגוסט 2009 והסתיימו בשנת 2014. עבודות הקמת קו האי הדרומי הסתיימו בשנת 2015.
הרחבת קווי הרכבת התחתית > כרטיס אוקטופוס

השימוש בכרטיס אוקטופוס בקווי הרכבת התחתית החל בספטמבר 1997. כרטיס נטען זה פותח על ידי חברת ERG האוסטרלית, וניתן להשתמש בו בכל מערכות התחבורה הציבורית בהונג קונג. הכרטיס משתמש בטכנולוגיות זיהוי תדרי רדיו, ולכן די בכך שמחזיקים את התיק או הארנק בו נמצא הכרטיס למול שער הכניסה לתחנת הרכבת ואין צורך בהוצאת הכרטיס.
ראו גם

רכבת קאולון-קנטון
הרכבת התחתית של שנזן
הערות שוליים

↑  בדיקת אפשרות לשיפור מערך הרכבת התחתית של הונג קונג 2005
↑  ויני צ'ונג, עיתון הדטראנד, 9 ביוני 2007
| הרכבת התחתית של הונג קונג |
| --- | --- | --- |
| קווים | קו הרכבת המזרחית • קו קוון טונג • קו צואן ואן • קו האי • קו טונג צ'ונג • הקו המהיר לשדה התעופה • קו צאונג קוואן או • קו הרכבת המערבי • קו מא און שאן • קו אתר הנופש דיסנילנד |  |
| קישורים למערכות תחבורה אחרות | הרכבת הקלה של הונג קונג • נגונג פינג 360 |  |
| --- | --- |
בקרת זהויות :  LCCN: no2005025659  VIAF: 160511387   WorldCat (עם VIAF): 160511387 
"קו הרכבת התחתית המוצעים", מפה משנת 1970.
שלב הבנייה הראשון, לאחר תיקוני התוכנית שבוצעו בשנת 1975.
קו הרכבת המהירה לשדה התעופה.
קו צואנג קוואן או החל לפעול בשנת 2002.
קו הרכבת המערבי, תחנת לונג פינג.
רכבת בקו אתר הנופש דיסנילנד עם חלונות בצורת ראשו של מיקי מאוס.
מערכת הרכבת התחתית של הונג קונג נכון לשנת 2009.
תוכניות להרחבה של הרכבת התחתית.
שער כניסה לרציף הרכבות ובו קורא כרטיסי אוקטופוס.
רובי מוסקוביץ'

| --- | --- |
אין תמונה חופשית
 לידה:  ראשון לציון
 מדינה:  ישראל
 תקופת הפעילות:  מ-1994
 עיסוק:  שחקן, מדובב, תסריטאי, ועורך
 מקום לימודים:  קולג' קולומביה בהוליווד 
 פרופיל ב-IMDb
 
רובי מוסקוביץ הוא שחקן, מדבב, תסריטאי, ועורך ישראלי.
קריירה במשחק

בשנת 1994 זכה לפרסום כשהשתתף בעונה הראשונה של תוכנית המערכונים "הקומדי סטור" ששודרה במסגרת הזכיינית טלעד בערוץ 2 והיה שותף גם לכתיבת חלק מהמערכונים.
בשנת 1997 השתתף בסדרה "הקומדי סטור המיטב לדורותיו", בה צביקה הדר ששיחק בתוכנית המקורית הגיש את מיטב הקטעים של הקומדי סטור. באותה השנה שיחק בסרט "פתיחה 1812".
בשנת 1999 התארח בעונה השנייה של הסדרה הקומית "שמש" ששודרה בערוץ 2 גילם חוטף. באותה השנה השתתף בתוכנית של אבי קושניר שנקראת "המופע של קושניר" בתור רובי.
בשנת 2000 גילם את נרי בסדרת הטלוויזיה "פלורנטין" ששודרה בערוץ 2, במסגרת זכיינית השידור טלעד.
בשנת 2001 הפעיל את הבובה "טוויפסי" בשעשועון של ערוץ 2 שנקרא "טוויפסי ברשת" לצד ימית סול.
בשנת 2002 התארח בסדרה "החיים זה לא הכל" ששודרה בערוץ 2 בתור השכן / משדך.
בשנת 2004 גילם חשמלאי בסדרת הדרמה "שבתות וחגים".
בשנת 2006 השתתף בסדרת הדרמה "פרשת השבוע" ששודרה בחברת הכבלים של HOT בתפקיד רבש.
בשנת 2007 שיחק בסרט "ביקור התזמורת" בתפקיד איציק.
בשנת 2008 שיחק בסדרת הטלוויזיה "חמישה גברים וחתונה" בתור אהוד.
בשנת 2009 התארח בסדרה "החברים של נאור" בתפקיד עו"ד קוק.
בשנת 2015 שיחק בסדרה הקומית "השוטר הטוב" ששודרה ב-Yes בתור רפי מבורך. באותה השנה התארח גם בסדרה הקומית של ערוץ 2 "פרודים" בתפקיד מוכר סנווצים שנקרא ״סמי סנוויץ׳ בר״ מסרב למכור לאריאל (יוסי מרשק) סנוויץ׳ מכיוון שאריאל לא הזמין סנוויץ׳ מראש ויש לו הזמנות שהוא צריך להכין, אריאל מזמין סנוויץ׳ בכמה דרכים והוא מסרב למכור לו עד שייסיים להכין את הזמנות האחרות.
בשנת 2021 שיחק בסרט "אחד בלב" בתפקיד נהג מונית.
בשנת 2022 התארח בסדרה הקומית-דרמטית והמוזיקלית ״שישו ושמחו״ ששודרה בכאן 11. גילם את אורי בצלאל, חתנה של חמוטל (לירון בן-שלוש).
קריירת דיבוב

מלבד קריירת המשחק, מוסקוביץ' דיבב וגילם דמויות שונות בסרטים.
בשנת 2009 בסרט "מפלצות נגד חייזרים" דיבב כתב חדשות. באותה השנה דיבב גם את ראפא בסרט "הצ'יוואווה מבוורלי הילס" ואת ספקלס בסרט "כוח ג'י".
בשנת 2010 דיבב בסרט "הנסיכה והצפרדע" עשה קולות רקע בסרט. באותה השנה דיבב כבאי בסרט "ארתור ומלחמת שני העולמות".
בשנת 2011 דיבב בסרטים "רנגו", "דרושות אמהות במאדים", קרלוס בסרט "הופ ארנב" ואת נועזי בסרט "הדרדסים".
בשנת 2012 דיבב בכמה סרטים בניהם: בסרט "מדגסקר 3: מקרקסים את אירופה" דיבב את קומנטנטה, דיבב את לורד מקינטוש בסרט "אמיצה", דיבב בסרט "זמביזיה" דיבב את מרבו, דיבב את לולו בסרט "סמי וחברים מסביב לעולם", דיבב בסרט "העולם על פי דינו" דיבב את דודג'ר.
בשנת 2013 דיבב בכמה סרטים בניהם: בסרט "הפינגווינים ממדגסקר" דיבב את סקיפר, דיבב בסרט "בית ספר למפלצות" דיבב את ארט, דיבב את נועזי בסרט "הדרדסים 2", דיבב בסרט "טד, החוקר המבולבל" דיבב את פרדי, דייב בסדרת הטלוויזיה "מיקי מאוס" דיבב דמויות שונות, דיבב בסרט "מטוסים"דיבב את אקו, דיבב את עמוס בסרט "לעוף על הזמן".
בשנה לאחר מכן בסרט "שפיצים" דיבב את קפטן ליסו, את קיקי בסרט "קסם של בית", בסרט "שודדי הפיצוחים", ואת ארט ב"בית ספר למפלצות: מסיבת השנה".
בשנת 2015 דיבב בסרטים "הקול בראש", "אסטריקס באחוזת האלים", "לעוף על זה", וב"בלינקי ביל" דיבב את חורחה.
בשנת 2016 בסרט "אנגרי בירדס", דיבב את הנוסע קארל, "צ'ארלי הלוך וחזור" בסרט "מוצאים את דורי", דיבב בסרט "החיים הסודיים של חיות המחמד" דיבב את באדי, דיבב את אספן הייץ / דריוס בסרט "טרולים".
בשנת 2018 דיבב בסרט "פדינגטון 2" דיבב את פיבס. באותה השנה דיבב גם בסרט "מפלצות בשלג" דיבב את פלים.
בשנת 2019 דיבב בסרט "צעצוע של סיפור 4" דיבב את דאקי. באותה השנה דיבב בסרט "החיים הסודיים של חיות המחמד 2" דיבב את באדי באותה השנה גם דיבב בסרט "מלך האריות" דיבב את פומבה.
בשנת 2021 דיבב בסרט "פיטר ראביט 2" באותה השנה דיבב בסרט "טרולים מסביב לעולם" דיבב את טרסילו / כפתור ביט באותה השנה גם דיבב בסרט "ספייס ג'אם: אגדה חדשה" דיבב את ספידי גונזלס / יוסמיטי סאם / מאליק.
בשנת 2024 דיבב את פרנק בסרט "הקול בראש 2", ואת גארי בסרט "עיפרון הקסם".
בשנים 2008-2010 כתב וערך את השעשועון של ערוץ לוגי שנקראת "אוטוגלידה".
אסתר ברעד פורים

| --- | --- |
אין תמונה חופשית
 לידה:  27 בנובמבר 1963 (בת 61)
 מדינה:  ישראל
 עיסוק:  שחקנית, מדבבת
 פרופיל ב-IMDb
אסתר ברעד פורים (נולדה ב-27 בנובמבר 1963) היא שחקנית ומדבבת ישראלית.
ביוגרפיה

פורים למדה משחק בבית צבי.
ביוגרפיה > כשחקנית

ב-1993 שיחקה בסדרת הילדים "קופיקו" ששודרה בערוץ הילדים גילמה את דמותה של שושנה תפוחי.
ב-2000 גילמה את אסתריקה בסדרת הטלוויזיה "על הדרך" ששודרה בערוץ הילדים.
פורים שיחקה ב"הבימה" לסירוגין בין השנים 1984–1989 והשתתפה בהצגות: "יומן חוף ברייטון", "עלי כינור", ו"לא כמו כולם".
פילמוגרפיה > מדבבת

| שנה | סרט/סדרה | דמות | הערות |
| --- | --- | --- | --- |
| 1994 | לוני טונס | ספידי גונזלס |  |
| 1995 | לשחרר את ווילי 2: המסע הביתה | וקטור |  |
| 1996 | סוניק הקיפוד | זנבות (טיילס) |  |
| 1996 | 1001 סיפורי באגס באני | ספידי גונזלס |  |
| 1996 | אנימניאקס | סקיפי |  |
| 1996 | מופע החיות | המקקית |  |
| 1996 | אגדת רוח הצפון | אליוט |  |
| 1997 | לשחרר את ווילי 3: מבצע ההצלה | איינשטיין |  |
| 1997 | המלך בבר | בבר הצעיר |  |
| 1997 | קוסטה | קטינה |  |
| 1997 | בנימין התנין | אלכס / חמה |  |
| 1997 | נסיך הרעם | אנדי הצעיר |  |
| 1997 | הסיפור שאינו נגמר | בסטיאן |  |
| 1998 | פופאי ובנו | וודי |  |
| 1998 | שלגיה ושבעת הגמדים | עליזי |  |
| 1998 | דובון חיבוקון |  |  |
| 1998 | המשפחה של דולי | ליאן |  |
| 1999 | בילבי | ווילי |  |
| 1999 | ראגרטס: הסרט | צ'אקי פינסטר / סוזי קארמייקל |  |
| 1999 | יער הצחקנים | ראסטי |  |
| 1999 | הכתמים | קפיצי הכתום / דמויות שונות |  |
| 2000 | אנטול | ג'ורג' |  |
| 2000 | הדובונים | קוקו |  |
| 2001 | אטלנטיס - היבשת האבודה | גאווין |  |
| 2002 | פיטר פן ושודדי הים | דמויות שונות |  |
| 2003 | טימותי הולך לבית הספר | טימותי |  |
| 2004 | המטארו | ביג'ו |  |
| 2004 | בגדי המלך החדשים | לואי הילד |  |
| 2005 | טיטוף | מני |  |
| 2005 | מסביב לעולם עם פליקס | ג'וליוס / דרקולה הקטן |  |
| 2006 | החלילן מהמלין | פיטר |  |
| 2006 | הכלב הטרויאני | צ'אק |  |
| 2006 | דואל מאסטרס | מאי קיריפודה |  |
| 2007 | בובובו-בו בו-בובו |  |  |
| 2007 | פליקס 2 - ארנב הצעצוע ומכונת הזמן | ניקולס |  |
| 2007 | ויטץ' | אליאן בראון |  |
| 2007 | סיפורי כתם שמש | גברת יתוש |  |
| 2007 | האדבייטס | ג'וליה |  |
| 2007 | טאו שו | אמא |  |
| 2008 | רוץ, דייגו, רוץ! | בוטס / דמויות שונות |  |
| 2009 | סדריק | כריסטיאן |  |
הערות שוליים

1 2 3  אסתר ברעד, באתר archive.habima.co.il
↑   הצגת ילדים לא כמו כולם, סרטון בערוץ "אסתי ברעד פורים", באתר יוטיוב (אורך: 05:48)
אורטל אופק

| --- | --- |

 לידה:  8 בדצמבר 1981 (בת 43) תל אביב
 מוקד פעילות:  ישראל 
 תקופת הפעילות:  מ-2002
 עיסוק:  זמרת
 סוגה:  פופ, סול, מוזיקת עולם
 שפה מועדפת:  עברית 
 חברת תקליטים:  היי פידליטי
 
אורטל אופק (נולדה ב-8 בדצמבר 1981) היא זמרת ויוצרת ישראלית.
קריירה

אופק נולדה בתל אביב. את דרכה המוזיקלית החלה בנערותה בלהקת צעירי תל אביב, ולאחר מכן שירתה בלהקת חיל הים. בזמן שירותה הצבאי פגשה את עידן רייכל בעת שירותו במילואים. רייכל פנה אליה להקלטת השיר "מדברים בשקט", עוד לפני שקם הרכבו החדש, הפרויקט של עידן רייכל. מאוחר יותר נכנס השיר לאלבום "הפרויקט של עידן רייכל", שיצא ב-2002 ויצא כסינגל לתחנות הרדיו. השיר זכה להצלחה גדולה.
לאחר השחרור מצה"ל החלה אופק בקריירה עצמאית. בין היתר הגישה לצד יוני רועה ולילה מלכוס עונת שידורים מלאה בתוכנית "שירה בשידור". בהמשך פנה אליה מיקי גבריאלוב בהצעה להתארח בסיבוב הופעות עליו שקד באותו זמן. הסיבוב נקרא "מיקי גבריאלוב מארח את אורטל אופק".
אופק כתבה שירים לסרטים ולמדה בבית הספר למשחק בית צבי.
בשנת 2007 הוציאה אופק סינגל ראשון, "בשדות של המושב", שכתבה, הלחינה והפיקה. השיר זכה להשמעות רבות באמצעי התקשורת וזיכה את אופק בהכרה לא רק כזמרת אלא גם ככותבת, מלחינה ומפיקה מוזיקלית. בעקבות יציאת השיר זכתה אורטל לתואר זמרת השנה במצעד האלטרנטיבי של גלי צה"ל.
"בשדות של המושב" עובד גם לגרסת מועדונים שהגיעה למקום הראשון במצעד הקלאב וחיי הלילה הרשמי של E-NIGHT.
בשנים שלאחר מכן הוציאה את הסינגלים "יום ועוד לילה" (שלווה בקליפ), "מאמינה בניסים" ו"קרן אור".
ב-2009 במסגרת הפרויקט "עשרה לעשר", שחררה חברת סלקום את השיר "כשנתראה" בביצועה של אורטל אופק לרדיו. בפרויקט נוצר חיבור בין טקסט שכתבתה אופק, אותו הלחין צביקה פיק, והפיקה אופק.
באוגוסט 2010 יצא בהוצאת חברת "היי פידליטי" אלבומה הראשון של אופק, אורטל אופק, שבו נכללו בין היתר כל הסינגלים שהוציאה בשלוש השנים שקדמו לו. פרט לשיר התפילה "אבינו מלכנו" אופק כתבה והלחינה את כל שירי האלבום, וכן עיבדה, הפיקה מוזיקלית, וניגנה ברוב כלי הנגינה. מיד עם יציאתו, נבחר האלבום לאלבום השבוע ב-88FM וכן זכה בקטגוריה "היצירה המקורית של השנה" בסיכום השנתי שערך רדיו דרום במשדר מיוחד.
ביוני 2014 השתתפה אופק בתוכנית "The Voice ישראל" ועברה את שלב האודישנים, כשמוש בן ארי בחר להיות המנטור שלה.
דיסקוגרפיה > אלבומי אולפן

2010: אורטל אופק
הערות שוליים

↑  אורטל אופק: "מקווה לשרוד את הריאליטי", באתר ynet, 23 ביוני 2014
הישרדות: ניקרגואה

| --- | --- |
 סוגה:  תוכנית מציאות
 מנחים:  ג'ף פרובסט
 זוכים:  ג'אד "פאביו" בירזה
 פרסים:  מיליון דולר
 ארץ מקור:  ארצות הברית ארצות הברית
 שפות:  אנגלית
 מספר פרקים:  15
 הפקה
 אתר צילומים:  סן חואן דל סור, ניקרגואה
 שידור
 רשת שידור:  CBS
 תקופת שידור מקורית:  15 בספטמבר 2010 – 19 בדצמבר 2010
 
 → גיבורים נגד נבליםאי הגאולה ←
 
הישרדות: ניקרגואה (באנגלית: Survivor: Nicaragua) היא העונה העשרים ואחת של תוכנית המציאות האמריקאית "הישרדות". העונה, אשר צולמה בסן חואן דל סור שבניקרגואה מ-14 ביוני עד 22 ביולי 2010, עלתה לשידור ברשת השידור האמריקאית CBS ב-15 בספטמבר 2010 עד הגמר ששודר ב-19 בדצמבר באותה שנה, אשר ג'אד "פאביו" בירזה הוכרז לשורד האחרון על פני צ'ייס רייס ומת'יו "סאש" לנהאן.
מנחה התוכנית ג'ף פרובסט הודיע גם כי פסלון החסינות ימשיך להיות חלק מהמשחק. עם זאת, מכיוון שפסלונים נמצאו בקלות רבה מדי בשתי העונות האחרונות, הפסלון הוסתר בצורה שונה העונה. הרמזים למיקומם של הפסלונים היו רבוסים ולא טקסט כמו בעונות קודמות. בנוסף, השבטים התחרו על שליטה על פריט חדש, מדליון הכוח, שהציע יתרון לשבט שהחזיק בו במשימה, אך אם הם ישתמשו במדליון, הוא הלך לשבט השני במשימה הבא. העונה גם החזירה את חילופי השבטים, שנעדר בשלוש העונות הקודמות. כאשר התרחש חילופי השבטים בפרק החמישי, לא היה שימוש יותר במדליון הכוח.
זו הייתה העונה השנייה שבה שבטים חולקו לפי גיל, כשהראשונה הייתה "הישרדות: פנמה". ג'אד "פאביו" בירזה נבחר למנצח בפרק הגמר ב-19 בדצמבר 2010, כשהביס את צ'ייס רייס ומת'יו "סאש" לנהאן בהצבעה של 0–4–5. בירזה הפך לאדם הצעיר ביותר שניצח אי פעם במשחק, בגיל 21.5 שנים. זו הייתה העונה הראשונה של התוכנית שבה הייתה שלישיית גמר המורכבת מגברים בלבד. ג'יין ברייט זכתה ב-100,000 דולר לאחר שזכתה בתואר "חביבת הקהל".
מתמודדים

מספר המשתתפים ההתחלתי היה 20. בתחילה הם חולקו לשני שבטים של עשרה מתמודדים על סמך גיליהם. שמם של השבטים היו אספדה (מתמודדים בני 40 ומעלה), ולה פלור (מתמודדים בני 30 ומטה), פירושם בספרדית "חרב" ו"פרח". השבט המאוחד ליברטאד פירושו "חירות" בספרדית.
| מתמודד | שבט מקורי | חילוף שבטים | שבט מאוחד | הדחה |
| --- | --- | --- | --- | --- |
| ונדי דסמידט-קולהוף 48, פרומברג, מונטנה | אספדה |  |  | 01 !מודחת ראשונה יום 3 |
| שאנון אלקינס 30, לפאייט, לואיזיאנה | לה פלור |  |  | 02 !מודח שני יום 6 |
| ג'ימי ג'ונסון 67, איסלמורדה, פלורידה | אספדה |  |  | 03 !מודח שלישי יום 8 |
| ג'יימס "ג'ימי" טרנטינו 48, גלוסטר, מסצ'וסטס | אספדה |  |  | 04 !מודח רביעי יום 11 |
| טיירון דייוויס 42, אינגלווד, קליפורניה | אספדה | אספדה |  | 05 !מודח חמישי יום 14 |
| קלי ברונו 26, דרהאם, קרוליינה הצפונית | לה פלור | לה פלור |  | 06 !מודחת שישית יום 15 |
| איב רוחאס 41, קנזס סיטי, מיזורי | אספדה | אספדה |  | 07 !מודחת שביעית יום 15 |
| ג'יל בהם 43, אירי, פנסילבניה | אספדה | לה פלור |  | 08 !מודחת שמינית יום 18 |
| אלינה וילסון 23, דאוני, קליפורניה | לה פלור | אספדה | ליברטאד | 09 !מודחת תשיעית מושבעת ראשונה יום 22 |
| מרטי פיומבו 48, מיל ואלי, קליפורניה | אספדה | לה פלור | ליברטאד | 10 !מודח עשירי מושבע שני יום 24 |
| ברנדה לאו 27, מיאמי, פלורידה | לה פלור | לה פלור | ליברטאד | 11 !מודחת אחת-עשרה מושבעת שלישית יום 27 |
| נונקה מיקסון 27, לוס אנג'לס, קליפורניה | לה פלור | אספדה | ליברטאד | 12 !פרשה מושבעת רביעית יום 28 |
| קלי שין 20, מסה, אריזונה | לה פלור | לה פלור | ליברטאד | 13 !פרשה מושבעת חמישית יום 28 |
| בן "בנרי" הנרי 24, לוס אנג'לס, קליפורניה | לה פלור | אספדה | ליברטאד | 14 !מודח שנים-עשר מושבע שישי יום 32 |
| ג'יין ברייט 56, ג'קסון ספרינגס, קרוליינה הצפונית | אספדה | לה פלור | ליברטאד | 15 !מודחת שלוש-עשרה מושבעת שביעית יום 36 |
| דן למבו 63, ווטר מיל, ניו יורק | אספדה | אספדה | ליברטאד | 16 !מודח ארבעה-עשר מושבע שמיני יום 37 |
| הולי הופמן 44, יוריקה, דקוטה הדרומית | אספדה | אספדה | ליברטאד | 17 !מודחת חמש-עשרה מושבעת תשיעית יום 38 |
| מת'יו "סאש" לנהאן 30, ניו יורק, ניו יורק | לה פלור | לה פלור | ליברטאד | 18 !מקום שלישי יום 39 |
| צ'ייס רייס 24, פיירוייו, קרוליינה הצפונית | לה פלור | אספדה | ליברטאד | 19 !מקום שני יום 39 |
| ג'אד "פאביו" בירזה 21, וניס, קליפורניה | לה פלור | לה פלור | ליברטאד | 20 !השורד האחרון יום 39 |
מתמודדים > הופעות עתידיות

ברנדה לאו חזרה להתחרות ב"הישרדות: קרמואן" כחברה בשבט ה"מועדפים".
הערות שוליים

↑  שגיאת תסריט: היחידה "cite news" אינה קיימת.
↑  שגיאת תסריט: היחידה "cite web" אינה קיימת.
יובל מסנר

| --- | --- |

יובל מסנר (2015)
 לידה:  13 בפברואר 1965 נורווגיה אוסלו, נורווגיה 
 פטירה:  16 באוקטובר 2021 (בגיל 56) ישראל פתח תקווה, ישראל 
 מוקד פעילות:  ישראל 
 תקופת הפעילות:  1986–2020 (כ־34 שנים)
 עיסוק:  מוזיקאי, צ'לן, זמר-יוצר, מפיק מוזיקלי
 סוגה:  רוק, פופ, זמר עברי
 סוג קול:  טנור
 שפה מועדפת:  עברית 
 כלי נגינה:  צ'לו, פסנתר
 שיתופי פעולה בולטים:  ערן צור, אלונה דניאל, דן תורן, דנה ברגר
 מספר צאצאים:  2 
 פרופיל ב-IMDb
 
יובל מֶסנֶר (13 בפברואר 1965 – 15 באוקטובר 2021) היה מוזיקאי, צ'לן, יוצר ומפיק מוזיקלי ישראלי.
ביוגרפיה

יובל מסנר נולד באוסלו שבנורווגיה, שם למד אביו רפואת שיניים. כשהיה בן 5 חזרה המשפחה לישראל. גדל בפתח תקווה. החל לנגן בצ'לו בגיל 8.
כתלמיד בבית הספר "רימון" הקים מסנר ב-1986 את להקת "טאטו" ובמקביל הצטרף גם להרכבי ג'אז שונים. ב-1987 השתתף כנגן אורח באלבום "משינה 2" של להקת משינה. באותה שנה הצטרף להרכב הג'אז האתני אנסמבל מזרח־מערב ושנה אחר כך היה שותף להקלטת אלבום הבכורה של ההרכב "זכרונות סיני".
ביולי 1989 השקה קטינה באלכוהול, קשר אותה למיטתו ואנס אותה פעמיים בזמן שהיא בוכה, שורטת אותו ומנסה להשתחרר מהחבלים שבהם קשר אותה. הוא הורשע באונס קטינה, ונידון לחצי שנת מאסר בפועל ולשנת מאסר על תנאי. פסק הדין עורר ביקורת בשל העונש הקל יחסית ולשונה של השופטת ויקטוריה אוסטרובסקי-כהן, שהרבתה לנזוף דווקא במתלוננת על התנהגותה.
ב-1990 הקים יחד עם דנה ברגר ועם דן תורן את להקת "בלאגן". הלהקה התפרקה בתחילת 1992. באותה שנה השתתף ב"זורנה", האלבום השני של אנסמבל מזרח-מערב. שיתוף הפעולה עם האנסמבל המשיך גם באלבומה השלישי "טקס דמיוני" משנת 1998. מסנר הצטרף באותה שנה ללהקת "אאורה" (יחד עם אורלי פרידר ואחיה, שרון בוזין) שהוציאה אלבום ראשון ב-1999.
מאז 1994 ניגן בעיקר עם ערן צור, ובין היתר גם הלחין את מילותיו של צור לשירים "ערב ב' כסלו" ו"פתאום נהיה קיץ". בין השנים 1998–2003 הופיע גם עם גבריאל חסון.
בשנת 2001 ערך איחוד חד פעמי עם אלונה דניאל ועם ערן צור, לצורך ביצוע שיר בתוכנית הטלוויזיה "פרפר לילה". האיחוד הפך אחר כך למופע קבוע שכלל שירים חדשים וגרסאות מחודשות לשירים ותיקים. בתחילת 2004 יצא אלבום המופע בשם "רביעיית מסנר".
ב-2009 זכה בפרס קיפוד הזהב על הלחנת ההצגה "אדם זבי דם" בתיאטרון הסימטה. כמו כן הלחין את המוזיקה להצגה "עשב השדה" באקדמיה לאמנויות המופע, וכן כתב לחנים ועיבודים להצגות "עפר ואפר/שפת ההר", "טוב", "הסוחר מוונציה", ו"נוף" בתיאטרון אלפא לאמנויות המופע תוך שיתוף פעולה עם הבמאי אברהם עוז, ולעוד מספר הצגות בתיאטראות פרינג' בתל אביב.
משנת 2010 ועד מותו היה חבר ב"אנסמבל תהילים".
חיבר את המוזיקה לסרטו העצמאי של אליאב לילטי "מעשייה אורבנית" (2012) וכמו כן למאות הצגות תיאטרון, מופעי מחול וסדרות טלוויזיה.
בספטמבר 2018 התעוררה מחאה עקב השתתפותו של מסנר בהופעת איחוד של להקת טאטו לצד ערן צור ואלונה דניאל, זאת על רקע הרשעתו באונס.
יובל מסנר נפטר ב-15 באוקטובר 2021 בגיל 56, לאחר מאבק בסרטן הריאה. הותיר אחריו שני ילדים.
הערות שוליים

↑  גיורא פרבר, מיוחד במינו - אנסמבל מזרח־מערב - ״זכרונות סיני״ - האוזן השלישית (על גבי קומפקט דיסק וקסטה בלבד), חדשות, 27 באוקטובר 1988
נתן ברנד, לכל רוחות השמים - אנסאמבל מזרח-מערב, "זכרונות סיני"; הארץ השלישית, המון הפקות (דיסק), כל העיר, 21 באוקטובר 1988
↑  עו"ד נירית בלייר, יובל מסנר יצא בזול. הרשת לא שוכחת זאת, באתר ynet, 4 בספטמבר 2018
1 2   צפי סער, למה יש כאלה שסולחים ליובל מסנר ומחרימים את אייל גולן, באתר הארץ, 4 בספטמבר 2018
↑  פסק הדין
↑  שערוריות המאה: מאחורי המיקרופון 1, באתר nrg‏, 3 באפריל 2009
↑  גידי אביבי, כוחה של זמניות, באתר הארץ, 22 באפריל 2004
↑  שגיא בן נון, לומדים לצעוק בשקט, באתר הארץ, 3 בפברואר 2004
↑  ציפי שוחט, 13 זוכים בפרס "קיפוד הזהב" ליוצרי פרינג', באתר הארץ, 29 במרץ 2009
↑  שגיא בן נון‏, המוזיקאי יובל מסנר (טאטו, בלאגן) הלך לעולמו בגיל 56, באתר וואלה, 16 באוקטובר 2021
| --- | --- |
בקרת זהויות :  NLI: 987007302466005171  ISNI: 0000 0000 7057 8300  MusicBrainz: dbbff290-638f-43fd-ae87-25f76553162c  VIAF: 97351459   WorldCat (עם VIAF): 97351459
משרד הכלכלה והתכנון

ערך זה עוסק במשרד ממשלתי שפעל בשנים 1981–1995. אם התכוונתם לממשרד ממשלתי פעיל, ראו .
|  מידע כללי |
| --- | --- |
 מדינה:  ישראל 
 תחום שיפוט:  ישראל ישראל
 תאריך הקמה:  1981,2009
 תאריך פירוק:  1995,2013
 ממשלה:   ממשלת ישראל
 
משרד הכלכלה והתכנון היה משרד ממשלתי שפעל בישראל בין השנים 1981–1995. המשרד הוקם עם כינונה של הממשלה ה-19, בשם "משרד הכלכלה והתיאום הבין-משרדי", ולתפקיד מונה יעקב מרידור. במהלך כהונתו של גד יעקבי במשרד, הוחלף שמו למשרד הכלכלה והתכנון.
על אף שמו, מדיניותה הכלכלית של הממשלה לא נקבעה בו, כי אם במשרד האוצר, אם כי היו שנים בהן היה שותף להכנת תקציב המדינה. עיסוק מרכזי של המשרד היה הכנת תשובות הממשלה לדו"חות מבקר המדינה. יחידות נוספות במשרד כללו את הרשות לתכנון כלכלי לאומי ואת המטה לייעול המשק הציבורי.
כאשר מונה לתפקיד יוסי ביילין, ביולי 1995, הוא סבר כי אין הצדקה לקיומו של המשרד ופתח במהלך לביטולו. עם כינונה של הממשלה ה-26 בסוף אותה שנה, לא מונה שר חדש לתפקיד זה, והמשרד פורק.
ב-2009, ראש הממשלה בנימין נתניהו מינה עצמו לשר לאסטרטגיה כלכלית, תפקיד שלא הוגדר בבירור, אך יש המשווים את תפקידו לתפקיד שר הכלכלה והתכנון בעבר[דרוש מקור].
שרים > שרי הכלכלה והתכנון

| שם | תמונה | התחלת הכהונה | סיום הכהונה | מפלגה |
| --- | --- | --- | --- | --- |
| יעקב מרידור | ‏ | 5 באוגוסט 1981 | 13 בספטמבר 1984 | הליכוד |
| גד יעקבי | ‏ | 13 בספטמבר 1984 | 22 בדצמבר 1988 | המערך |
| יצחק מודעי | ‏ | 22 בדצמבר 1988 | 11 ביוני 1990 | הליכוד |
| דוד מגן |  | 11 ביוני 1990 | 13 ביולי 1992 | הליכוד |
| שמעון שטרית | ‏ | 13 ביולי 1992 | 18 ביולי 1995 | העבודה |
| יוסי ביילין | ‏ | 18 ביולי 1995 | 22 בנובמבר 1995 | העבודה |
שרים > השר לאסטרטגיה כלכלית

| שם | תמונה | התחלת הכהונה | סיום הכהונה | מפלגה |
| --- | --- | --- | --- | --- |
| בנימין נתניהו | ‏ | 31 במרץ 2009 | 18 במרץ 2013 | הליכוד |
רן סער

| --- | --- |

רן סער, דצמבר 2020
 לידה:  5 ביולי 1952  (בן 72) דרום אפריקה
 מדינה:  ישראל 
 השכלה:  המכללה לביטחון לאומי  אוניברסיטת חיפה 
 מעסיק:  המוסד למודיעין ולתפקידים מיוחדים, מכבי שירותי בריאות 
 תפקיד:  מנכ"ל "מכבי שירותי בריאות"  יו"ר "מכבי שירותי בריאות"
 מספר צאצאים:  4 
 
רן סער (נולד ב-5 ביולי 1952) הוא יו"ר מכבי שירותי בריאות, וקודם לכן היה מנכ"ל הקופה. קודם לכן שירת ב"מוסד" במשך 24 שנים.
ביוגרפיה

הוריו של רן סער, ברוך וריבה סנדלר, עלו לישראל מדרום אפריקה ב-1948, והתיישבו בבית ינאי. בתם הבכורה נפטרה ימים מעטים לאחר שנולדה, ולכן חזרו לדרום אפריקה לקראת הולדתו של רן, ורק בהגיעו לגיל שנה חזרו לבית ינאי.
סער שירת בצה"ל כקצין בצנחנים ובנח"ל. למד כלכלה בארצות הברית ועבד כמאבטח בשגרירות ישראל. גויס ל"מוסד" בזכות שליטתו באנגלית, ושירת בתפקידים מבצעיים, בעיקר בחו"ל. לאחר 24 שנים פרש, לאחר שלדבריו לא הסתדר עם ראש "המוסד", אפרים הלוי.
הוא בוגר המכללה לביטחון לאומי ובעל תואר שני במדעי המדינה מאוניברסיטת חיפה.
לאחר פרישתו מ"המוסד" מונה בשנת 2000 לראש מחוז השרון של "מכבי שירותי בריאות", ושימש בתפקיד זה במשך שש שנים. בהמשך שימש במשך ארבע שנים ראש מחוז המרכז.
ביולי 2011 מונה למנכ"ל הקופה במקומו של פרופ' אהוד קוקיה. בשנת 2014 קיבל את אות המנכ"ל המצטיין מטעם "אנשים ומחשבים".
בשנת 2021 סיים את כהונתו כמנכ"ל הקופה ומונה ליו"ר ההנהלה במקומו של פרופ' משה רוח.
במהלך כהונתו "מכבי" הקימה את בית החולים אסותא אשדוד וסער מונה ליו"ר בית החולים.
מכהן כדירקטור בחברות בנות של "מכבי שירותי בריאות".
חיים אישיים

מתגורר ברעננה, נשוי בשנית לאיריס ואב לארבעה בנים.
אחותו, אורנה סנדלר-קליין, שירתה אף היא ב"מוסד" בתפקיד מבצעי בחו"ל, ולאחר פרישתה כתבה שני ספרים (האחד על שירותה והשני על היעלמות אחותם).
הערות שוליים

↑  רן סער נבחר לכהן כמנכ"ל הבא של מכבי שירותי בריאות, באתר "מכבי שירותי בריאות"
↑  רוני לינדר-גנץ, רן סער הוא המנכ"ל החדש של מכבי שירותי בריאות, באתר TheMarker‏, 4 ביולי 2011
↑  יהודה קונפורטס, רן סער, מנכ"ל מכבי שירותי בריאות: דוגמה ומופת יוצא דופן למנכ"ל המוביל טכנולוגיה, "אנשים ומחשבים", 3 בספטמבר 2014
↑  איציק וולף, ממנכ"ל ליו"ר: רן סער לראשות דירקטוריון מכבי, באתר News1 מחלקה ראשונה, 26 במאי 2021